बेजों लोगोसेनो जेरावनो इउ पि पि एल दोलोआ मिथिं खालामनो जायगा लायो बेवहायनो बिपिएफ दोलोआबो गावसिनि फिरफिलाखौ बिरहोनानै दोनहैग्रोयो। जानोगोनां बिटिसि बिसाइख’थियाव बिपिएफ दोलोआ गावसिनि जेनगोनखौ मिथिखानानै एबा सोरखाराव फैनाय नंलाखौ नुनानै इउ पि पि एल दोलोआ जेराव मिथिं खालामनो जाइगा लायो बेवहायनो हरनि समाव खाबु लानानै बिपिएफ दोलोनि मावथिफोरा गावसिनि फिरफिलाखौ बिरहोनानै दोनग्रोयो। बेबादि फिरफिला बिरहोनानै दोनग्रोनायखौ बिपिएफ दोलोआ इउ पि पि एल दोलोखौ सोरखाराव फैनांगौनि थाखाय बरायनाय बादिखौसो नुनो मोनबोदों होननानै इउ पि पि एल दोलोनि आइजो गांखंनि आफादगिरि बिना गयारीया खौरांगिरिफोरनि सिगाङाव फोरमायदों।